wickkiey/tamil-wikipedia-chunked huggingface dataset:
# இலந்தனம் இட்டெர்பியம் ஆக்சைடு

## கட்டமைப்பு

LaYbO<sub>3</sub> மற்றும் பிற LaREO<sub>3</sub> ஆக்சைடுகள் (RE=Ho, Y, Er, Tm, Yb மற்றும் Lu) சேர்மங்கள் Pnma என்ற இடக்குழுவில் விவரிக்கப்பட்டுள்ள உள் சமச்சீர்மையுடன் செஞ்சாய்சதுரப் படிக அமைப்பைக் கொண்டுள்ளன. எதிரெதிர் இடமாற்றம் செய்யப்பட்ட La<sub>3+</sub> அயனிகளும் கிளேசர் குறியீட்டு முறையின்படி a−b+a− உள்ளமைவில் சாய்ந்திருக்கும் சற்று உருக்குலைந்த YbO<sub>6</sub> என்முகமுமாக இக்கட்டமைப்பை விவரிக்க முடியும். YbO<sub>6</sub> என்முக சுழற்சியானது La இன் ஒருங்கிணைப்பு எண்ணை 12 இலிருந்து 8 ஆகக் குறைக்கிறது. இதனால் a மற்றும் b அச்சுகளில் எதிர்மறையான வெப்ப விரிவாக்கமும் வெளிப்படுகிறது.
# இலந்தனம் இட்டெர்பியம் ஆக்சைடு

## இயற்பியல் பண்புகள்

இலந்தனம் இட்டெர்பியம் ஆக்சைடு அறைவெப்ப நிலையில் மின் தற்கோள் திறனை வெளிப்படுத்துகிறது. ~26 என்ற இம்மதிப்பு 10 கெல்வின் வெப்பநிலையில் 25 ஆக சிறிதளவு குறைகிறது. LaYbO<sub>3</sub> 2.7 கெல்வின் வெப்பநிலையில் பலவீனமான பெரோ காந்தத்துடன் எதிர்காந்த வரிசையை காட்டும். LaYbO<sub>3</sub> அடிப்படையிலான பெரோவ்சுகைட்டுகள் இடைநிலை வெப்பநிலையில் (600-800 °செல்சியசு) புரோட்டான் கடத்துத்திறனைக் காட்டுவதாகவும் அறியப்படுகிறது.
# அசரப் பகலவி

**அசரப் ஓல்-மலோக் பகலவி** (*Ashraf ol-Molouk Pahlavi*) ( *Ashraf ol-Molouk Pahlavi* ) (அக்டோபர் 1919 - 7 சனவரி 2016) ஈரானை ஆண்ட ( பெர்சியா ) பகலவி வம்சத்தின் கடைசி ஷா முகமது ரெசா பகலவியுடன் ஒட்டிப்பிறந்த இரட்டை சகோதரி ஆவார். இவர் "தனது சகோதரரை பின்னிருந்து இயக்கும் சக்தியாக" கருதப்பட்டார். மேலும், ஷாவின் முடியாட்சியை வலுப்படுத்துவதற்கு ஆதரவாக பிரதம மந்திரி முகமது மொசாதெக்கை தூக்கியெறிந்த 1953 சதியில் முக்கியப் பங்கு வகித்தார். ஈரான் நாட்டின் பிரதம அமைச்சராக இருந்த முகம்மது மொசாதெக் தலைமையிலான அரசை கவிழ்த்து வேறு ஆட்சியை அமைப்பதற்காக அமெரிக்க மத்திய புலனாய்வு நிறுவனம் வைத்த பெயராகும். எண்ணெய் வர்த்தகத்தில் முரண்பாடுகள் காரணமாக தமக்கு இணக்கமாக நடந்துகொள்ளாத போக்கிற்காகவும் மொசெடகின் ஆட்சியை கவிழ்க்க அமெரிக்கா மற்றும் பிரிட்டன் அரசுகள் இந்த சம்பவத்தை நிகழ்த்தின. இவர் தனது சகோதரருக்கு அரண்மனை ஆலோசகராக பணியாற்றினார். பெண்களின் உரிமைகளுக்காக வலுவாக் குரல் கொடுப்பவராகவும் இருந்தார். இவர் தனது தந்தை ஷாவின் ஆட்சியின் போது ஈரானில் முக்காடை ( ஹிஜாப் ) ஒழிப்பதில் முக்கியப் பங்கு வகித்தார். சமூகத்தில் பெண்களின் பங்கேற்பு அதிகரிக்க இந்த் முக்காடு ஒரு பெரிய அடையாள முக்கியத்துவத்தைக் கொண்டிருந்தது. மேலும் அமைதியின்மை ஏற்படாதவாறு ஷா படிப்படியாக சீர்திருத்தத்தை அறிமுகப்படுத்தினார்: 1933 இல் பெண் ஆசிரியர்களும், 1935 ஆம் ஆண்டில் பள்ளி மாணவிகளும் முக்காடு அணிவதிலிருந்து விலக்களிக்கப்பட்டனர். அதிகாரப்பூர்வ அறிவிப்பு. 8 ஜனவரி 1936 அன்று வெளியிடப்பட்டது. இந்த நிகழ்வில் இவரும் இவரது சகோதரி உட்பட இவரது தாயும் கலந்து கொண்டனர். அன்றைய நாளில் ரெசா ஷா, தெகுரான் ஆசிரியர் கல்லூரியின் பட்டமளிப்பு விழாவில் இராணி மற்றும் அவர்களது இரண்டு மகள்களுடன் முக்காடு இல்லாமல் நவீன ஆடைகளை அணிந்து கொண்டு கலந்து கொண்டார். இராணி சான்றிதழ்களை வழங்கினார். ஈரானிய ராணி ஒருவர் பொது வெளியில் தன்னை வெளிப்படுத்தியது இதுவே முதல் முறை. அதன்பிறகு, ஷா தனது மனைவி மற்றும் மகள்களின் படங்களை வெளியிட்டு, ஈரான் முழுவதும் அமலாக்கினார்.  
1932 ஆம் ஆண்டில், *ஜம்இயத்-இ நெஸ்வான்-இ வதன்கா*வால் ஏற்பாடு செய்யப்பட்ட இரண்டாவது கிழக்கு மகளிர் மாநாட்டை இவர் தொகுத்து வழங்கினார். அசரப் பகலவி பல்கலைக்கழகத்தில் சேர அனுமதிக்கப்படவில்லை. அதற்குப் பதிலாக 1937 இல், தனது 18 வயதில், மிர்சா கான் கவாம் என்பவரை திருமணம் செய்து கொண்டார். கவாமின் குடும்பம் இவரது தந்தையுடன் அரசியல் ரீதியாக இணைந்திருந்தது. 1975 ஆம் ஆண்டில், இவர் சர்வதேச மகளிர் ஆண்டுடன் பெரிதும் ஈடுபட்டார். மேலும் ஐக்கிய நாடுகள் சபையிலும் உரையாற்றினார்.  
1979 புரட்சிக்குப் பிறகு, அசரப் பகலவி தனது சகோதரர் முகமது ரேசாவின் புகலிடம் தேடும் முயற்சிகளை ஆதரிக்குமாறு டேவிட் ராக்பெல்லரிடம் கேட்டார்.  
புரட்சியின் தொடக்கத்தின் போது தனது மறைந்த சகோதரர் ஷாவிற்கு ஆதரவளிக்கவில்லை என்பதற்காக அமெரிக்காவின் குடியரசுத் தலைவர் ஜிம்மி கார்ட்டர் மற்றும் ஐக்கிய நாடுகள் அவையின் பொதுச் செயலாளர் *கர்ட் வால்ட்ஹெய்ம்* ஆகியோரைத் தாக்கி பேசினார்.
# அசரப் பகலவி

## இறப்பு

ஆல்சைமர் நோயயால் பாதிக்கப்பட்டிருந்த இளவரசி அசரப் பகலவி 7 ஜனவரி 2016 அன்று மான்டே கார்லோவில் தனது 96வது வயதில் காலமானார்  
இவரது இறுதிச் சடங்கு 14 ஜனவரி 2016 அன்று மொனாக்கோவிலுள்ள சிமிட்டியர் டி கல்லறையில்<nowiki/>நடைபெற்றது. இதில் பேரரசி பரா பகலவி உட்பட பகலவி குடும்ப உறுப்பினர்கள் பலர் கலந்து கொண்டனர். தான் இறக்கும் போது, இவர்தான் குடும்பத்தில் வாழும் மூத்த உறுப்பினராக இருந்தார்.
# நிஸ்தாரிணி மகளிர் கல்லூரி

**நிஸ்தாரிணி மகளிர் கல்லூரி** என்பது , இந்தியா<nowiki/>வின் மேற்கு வங்காளத்தின் புருலியா மாவட்டத்தில் 1957 ஆகஸ்ட் 17 அன்று நிறுவப்பட்டதும் பழமையானதுமான மகளிர் கல்லூரியாகும். கலை மற்றும் அறிவியலில் இளங்கலை படிப்புகளை வழங்கும் இக்கல்லூரி, சித்தோ கன்கோ பிருசா பல்கலைக்கழகத்துடன் இணைக்கப்பட்டுள்ளது இதன் தற்போதைய முதல்வர் டாக்டர் இந்திராணி தேப் ஆவார்.
# நிஸ்தாரிணி மகளிர் கல்லூரி

## வரலாறு

புருலியா மாவட்டம் மற்றும் அதன் சுற்றுவட்டாரப் பகுதிகளில் பெண்களின் உயர்கல்வியை மேம்படுத்துவதற்காக இந்தியாவின் சுதந்திர இயக்கத்தின் முன்னோடியான தேஷ்பந்து சித்தரஞ்சன் தாசுவின் பெற்றோரான பூபன் மோகன் தாசு மற்றும் நிஸ்தாரிணி தேவி ஆகியோர் வசித்து வந்த வீட்டிலேயே அவர்களின் மகளான அமலா தேவியால் இந்த கல்லூரி புருலியாவில் முதன்முதலில் பள்ளியாக **நிஸ்தாரிணி வித்யாலயா** என நிறுவப்பட்டது.  
ஆனால் எதிர்பாரதவிதமாக பூபன் மோகன் தாசு, நிஸ்தாரிணி தேவி மற்றும் அமலா தேவி ஆகியோரின் மரணத்தால் இந்த கல்வி நிறுவனம் தற்காலிகமாக மூடப்பட்டது. மீண்டும், மேற்கு வங்காளத்தின் அப்போதைய முதல்வர் டாக்டர் பிதான் சந்திர ராய், இந்த கல்வி நிறுவனத்தை புதுப்பிக்க முன்முயற்சி எடுத்து, அவர்களின் கோடைக்கால வீட்டையே இன்றைய நிஸ்தாரிணி மகளிர் கல்லூரியாக ஸ்ரீ. ஜிமுத் பஹான் சென் போன்றோரின் உதவியுடன் மாற்றியுள்ளார்.
# நிஸ்தாரிணி மகளிர் கல்லூரி

## அங்கீகாரம்

இக்கல்லூரி சிதோ கன்கோ பிருசா பல்கலைக்கழகத்துடன் இணைக்கப்பட்டுள்ளது அதோடு, பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் அங்கீகார அவையால் (NAAC) அங்கீகாரம் பெற்றது மற்றும் 2016 இல் ஏ தகுதியும் வழங்கப்பட்டுள்ளது
# நிஸ்தாரிணி மகளிர் கல்லூரி

## துறைகள்

### அறிவியல் பிரிவு

- வேதியியல்
- இயற்பியல்
- கணிதம்
- தாவரவியல்
- விலங்கியல்
- ஊட்டச்சத்து
- கணினி அறிவியல்
- சுற்றுச்சூழல் அறிவியல்
# நிஸ்தாரிணி மகளிர் கல்லூரி

## துறைகள்

### கலைப்பிரிவு

- கல்வி
- பெங்காலி
- ஆங்கிலம்
- சமஸ்கிருதம்
- ஹிந்தி
- வரலாறு
- நிலவியல்
- அரசியல் அறிவியல்
- தத்துவம்
- பொருளாதாரம்
- உடற்கல்வி
- இசை
# இலந்தனம்(III) அயோடேட்டு

**இலந்தனம்(III) அயோடேட்டு** (*Lanthanum(III) iodate*) என்பது La(IO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலந்தனம், மற்றும் அயோடின் ஆகிய தனிமங்கள் சேர்ந்து இச்சேர்மம் உருவாகிறது.
# இலந்தனம்(III) அயோடேட்டு

## தயாரிப்பு

ஒரு La<sup>3+</sup> உப்புடன் பொட்டாசியம் அயோடேட்டு அல்லது அமோனியம் அயோடேட்டு சேர்த்து வினைபுரியச் செய்தால் இலந்தனம்(III) அயோடேட்டு வீழ்படிவாகக் கிடைக்கும்:  
: 10 La(IO<sub>3</sub>)<sub>3</sub> → 2 La<sub>5</sub>(IO<sub>6</sub>)<sub>3</sub> + 12 I<sub>2</sub>↑ + 27 O<sub>2</sub>↑
# புக்கிட் பெருவாங்

**புக்கிட் பெருவாங்** (மலாய்; ஆங்கிலம்: *Bukit Beruang*; சீனம்: *武吉伯鲁昂*); என்பது மலேசியா, மலாக்கா மத்திய மலாக்கா மாவட்டத்தில் அமைந்துள்ள நகரம். மலாக்காவில் மிகப் பழைமையான நகரங்களில் இதுவும் ஒன்றாகும். முன்பு காலத்தில் தமிழர்கள் மிகுதியாக வாழ்ந்த இடமாகவும் அறியப்படுகிறது.  
இந்த நகரத்திற்கு அருகில் 116 அடி உயரம் கொண்ட ஒரு குன்று உள்ளது. அந்த குன்றின் பெயரால் இந்த நகரத்திற்கும் பெயரிடப்பட்டது. இந்தக் குன்று நடைப் பயணத்திற்கு பிரபலமான இடமாகவும் விளங்குகிறது.
# புக்கிட் பெருவாங்

## பொது

புக்கிட் பெருவாங் எனும் பெயரில் இரு சொற்களின் பொருள் உள்ளது. மலாய் மொழியில் புக்கிட் (*Bukit*) என்றால் குன்று;. பெருவாங் (*Beruang*) என்றால் கரடி என்று பொருள். முன்பு காலத்தில் இங்கு கரடிகள் வாழ்ந்ததாக கிராம மக்களின் புராணக் கதைகளில் சொல்லப்படுகின்றன.  
மலேசிய தொலைத்தொடர்பு நிறுவனமான டெலிகோம் மலேசியா நிறுவனத்திற்குச் சொந்தமான மலேசிய பல்லூடக பல்கலைக்கழகம் (*Multimedia University*); புக்கிட் பெருவாங் நகரத்தில் மிகவும் பிரபலமான அடையாளமாகக் கருதப்படுகிறது.
# புக்கிட் பெருவாங்

## குடியிருப்பு வீடுமனை வளாகங்கள்

- ரூமா அவாம் புக்கிட் பெருவாங்
- தாமான் பூங்கா ராயா
- தாமான் புக்கிட் மலாக்கா
- தாமான் கெர்ஜாசாமா
- தாமான் பரிதா
- தாமான் மேகா
- தாமான் புக்கிட் பெருவாங்
- தாமான் புக்கிட் பெருவாங் உத்தாமா
- தாமான் டெலியா
- தாமான் புக்கிட் பெருவாங் பெர்மாய்
- தாமான் புக்கிட் பெருவாங் இண்டா
- தாமான் சந்தோசா
- தாமான் சரோஜா
- கம்போங் புக்கிட் பெருவாங் ஜெயா
- தாமான் மெளவிஸ்
- கம்போங் பாரு புக்கிட் பெருவாங்
- கம்போங் சாகா புக்கிட் பெருவாங்
- கம்போங் வக்காப்
- கம்போங் டெலோக்
- செரி தெமங்கோங் போலீஸ் அடுக்குமாடி
- இக்சோரா அடுக்குமாடி
- தாமான் சௌஜானா கெமோக் வான் சைருல்
# புக்கிட் பெருவாங்

## அருகாமை நகரங்கள்

1. புக்கிட் மலாக்கா
1. ஆயர் குரோ
1. புக்கிட் கட்டில்
1. பத்து பிரண்டாம்
1. புக்கிட் பாரு
# பிரசன்னதேப் மகளிர் கல்லூரி

**பிரசன்னதேப் மகளிர் கல்லூரி** அல்லது **பி. டி. மகளிர் கல்லூரி** என்பது இந்தியாவின் மேற்கு வங்காளத்தின் ஜல்பைகுரி மாவட்டத்தில் 1950 ஆம் ஆண்டில் நிறுவப்பட்ட இளங்கலைக்கான மகளிர் கல்லூரியாகும், இது ஜல்பைகுரி மாவட்டத்தில் மட்டுமல்லாமல் வட வங்காள மாவட்டங்களிலுள்ள பழமையான மகளிர் கல்லூரிகளில் ஒன்றாகும். கலை மற்றும் அறிவியலில் இளங்கலை படிப்புகளை வழங்குகிம் இக்கல்லூரி வடக்கு வங்காள பல்கலைக்கழகத்துடன் இணைக்கப்பட்டுள்ளது .
# பிரசன்னதேப் மகளிர் கல்லூரி

## வரலாறு

காலஞ்சென்ற ராஜா பிரசன்னதேப் ராய்கட் மற்றும் அவரது மனைவி ராணி அஷ்ருமதி தேவியின் நிதியுதவியுடன் ஆரம்பிக்கப்பட்டதாலேயே, அவரை நினைவுகூரும் விதமாக இக்கல்லூரிக்கு அவரது பெயர் வைக்கப்பட்டுள்ளது.  
தற்போது 73 ஆசிரியர் பணியாளர்கள் மற்றும் 35 ஆசிரியர் அல்லாத பணியாளர்களால் பயிற்றுவிக்கப்படும் இக்கல்லூரி வட வங்காள மாவட்டங்களைச் சேர்ந்த சுமார் 3400 மாணவர்களின் கல்வித்தேவையை பூர்த்தி செய்துவருகிறது.
# பிரசன்னதேப் மகளிர் கல்லூரி

## துறைகள்

### அறிவியல் பிரிவு

- கணிதம்
- இயற்பியல்
- வேதியியல்
- விலங்கியல்
- தாவரவியல்
# பிரசன்னதேப் மகளிர் கல்லூரி

## துறைகள்

### கலைப்பிரிவு

- பெங்காலி
- ஆங்கிலம்
- சமஸ்கிருதம்
- வரலாறு
- நிலவியல்
- அரசியல் அறிவியல்
- தத்துவம்
- கல்வி
- பொருளாதாரம்
- கணினி அறிவியல்
# பிரசன்னதேப் மகளிர் கல்லூரி

## அங்கீகாரம்

பி டி மகளிர் கல்லூரியானது பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் அங்கீகார கவுன்சிலால் (NAAC) பி++ தரத்துடன் (மதிப்பெண் 2.88) இரண்டாவது சுழற்சியில் அங்கீகாரம் அடைந்துள்ளது.
# துரான் அமீர்சுலைமானி

## சுயசரிதை

துரான் 1905 இல் கமர் ஓல்-மொலூக் அமீர்சுலைமானி என்ற பெயரில் இசா கான் மஜித் எஸ்-சுல்தானே என்பவருக்கு பிறந்தார். தெகுரானில் உள்ள நமோசு உயர்நிலைப் பள்ளியில் தனது கல்வியைப் பெற்றார். 1922 இல், இவர் அந்த நேரத்தில் போர் அமைச்சராக இருந்த ரெசா கானை மணந்தார். அடுத்த ஆண்டு இவர்களுக்கு ஒரே மகனான குலாம் ரெசா பகலவி பிறந்தார். மகன் பிறந்த சிறிது காலத்தில் தம்பதியினர் விவாகரத்து செய்தனர்.  
விவாகரத்துக்குப் பிறகு, இவர் மறுமணம் செய்வதைத் தவிர்த்து, தனது மகன் குலாம் ரெசாவுடன் அரச இல்லம் ஒன்றில் வசித்து வந்தார். 1945 இல், ரெசா ஷா இறந்து ஒரு வருடத்திற்குப் பிறகு, இவர் பிரபல வணிகரான சபியுல்லா மாலெக்பூர் என்பவரை மணந்தார். ரெசா ஷாவின் இரண்டாவது மனைவியான தாட்ஜ் உல்-மொலுக், இவரை குடியிருந்த அரண்மனையிலிருந்து வெளியேற்றுவதற்கு இந்த திருமணத்தை ஒரு சாக்காக பயன்படுத்தினார்.
# துரான் அமீர்சுலைமானி

## இறப்பு

1979 இல் ஈரானியப் புரட்சியைத் தொடர்ந்து, துரான் ஈரானை விட்டு வெளியேறி ஜெர்மனிக்கு குடிபெயர்ந்தார். பின்னர், பாரிசில் உள்ள ஒரு முதியோர் இல்லத்திற்கு மாற்றப்பட்டார். அங்கு இவர் 24 ஜூலை 1995 இல் இறந்தார். மேலும், இவரது உடல் *சிமிட்டியர் பாரிசியன் டி தியாசு* கல்லறையில் அடக்கம் செய்யப்பட்டது. இவரது மகன் 2017 இல் இறந்த பிறகு இவருக்கு அருகில் அடக்கம் செய்யப்பட்டார்.  
ஈரானில், துரான் அமீர்சுலைமானியின் வீடு, தெகுரானின் சபரானியே சுற்றுப்புறத்தில் பெசியான் மற்றும் இசுமாயிலி சந்திப்பின் தென்மேற்குப் பகுதியில் அமைந்துள்ளது. 19 ஜூலை 2016 அன்று இமாம் கொமெய்னி நிவாரண அறக்கட்டளையால் இந்தச் சொத்து தனையருக்கு விற்கப்படுவதற்கு முன்பு பகுதியளவில் அழிக்கப்பட்டு முழுமையாக இடிக்கப்பட்டு இருந்தது.
# எசுமத் தௌலத்சாகி

**எசுமத் தௌலத்சாகி** ( *Esmat Dowlatshahi* ) ( 1905 - 25 ஜூலை 1995) ஈரானிய அரச குடும்பத்தைச் சேர்ந்தவர் . மேலும், ஈரான் நாட்டை 15 டிசம்பர் 1925 முதல் 16 டிசம்பர் 1941 முடிய ஆண்ட பகலவி வம்சத்தின் முதல் மன்னர் ரேசா ஷாவின் நான்காவது மற்றும் கடைசி மனைவியாவர்.
# எசுமத் தௌலத்சாகி

## ஆரம்ப கால வாழ்க்கை

எசுமத் தௌலத்சாகி 1905 இல் பிறந்தார் இவர் குவாஜர் வம்சமத்தைச் சேர்ந்தவர். இவரது தந்தை குலாம் அலி மிர்சா "மோஜலால் தௌலே" தௌலத்சாகி (1878-1934). இவர் அவருடைய நான்காவது, கடைசி மற்றும் விருப்பமான மனைவிய்டுமாவார். இவர்கள் திருமணம் செய்தபோது ரேசா ஷா போர் அமைச்சராக இருந்தார். இவரது கணவர் 1925 இல் ஈரானின் ஷா ஆனார். இருப்பினும், இவரது கணவரின் இரண்டாவது மனைவியான தாட்ஜ் உல்-மொலுக்கிற்கு ராணி என பட்டம் வழங்கப்பட்டது. இதனால் எசுமத் தௌலத்சாகி மிகுந்த பொறாமை கொண்டதாக தனது நினைவுக் குறிப்புகளில் வெளிப்படுத்தியுள்ளார். ஆட்சிக் கவிழ்ப்புக்கு இரண்டு ஆண்டுகளுக்குப் பிறகு, ஈரானின் தேசிய சட்டமன்றத்தின் ஆதரவுடன், ஈரானின் பிரதம மந்திரியாக ரேசா நியமிக்கப்பட்டார்.
# எசுமத் தௌலத்சாகி

## பிந்தைய வாழ்க்கை மற்றும் இறப்பு

1979 இல் நடந்த ஈரானியப் புரட்சிக்குப் பிறகும் தௌலத்சாகி ஈரானில் தங்கியிருந்தார். 25 ஜூலை 1995 இல் இறந்தார். பின்னர் இவரது உடல் தெகுரானில் உள்ள பெகேசு-இ சக்ரா கல்லறையில் அடக்கம் செய்யப்பட்டது.
# பிரிதிலதா வத்தேதார் மகாவித்யாலயா

**பிரிதிலதா வத்தேதார் மகாவித்யாலயா** (முன்னதாக **பிரிதிலதா மகிளா மகாவித்யாலயா)** என்பது இந்தியாவின் மேற்கு வங்காளத்தின் நதியா மாவட்டத்தில் உள்ள பனிகாலியில் 2007 ஆம் ஆண்டு நிறூவப்பட்ட ஒரு இருபாலரும் பயிலும் கல்லூரியாகும். தொடக்கத்தில் மகளிர் கல்லூரியாக நிறுவப்பட்ட இது, தற்போது இருபாலரும் பயிலும் கல்லூரியாக மாற்றப்படுள்ளது. கலைப்பிரிவுகளில் இளங்கலை படிப்புகளை வழங்கும் இக்கல்லூரி கல்யாணி பல்கலைக்கழகத்துடன் இணைக்கப்பட்டுள்ளது .
# பிரிதிலதா வத்தேதார் மகாவித்யாலயா

## பெயர்க் காரணம்

சுதந்திர போராட்ட வீரரும், வங்காளத்தைச் சேர்ந்த பெண் புரட்சியாளருமான பிரிதிலதா வத்தேதாரை நினைவுகூரும் விதமாக இக்கல்லூரிக்கு இப்பெயர் வைக்கப்பட்டுள்ளது. ஆரம்பத்தில் மகளிர் கல்லூரியாக இருந்தபோது **பிரிதிலதா மகிளா மகாவித்யாலயா** என்ற பெயரில் இயங்கிய இக்கல்லூரி, 2011 ஆம் ஆண்டில் இருபாலரும் பயிலும் கல்லூரியாக மாற்றப்பட்டதைத் தொடர்ந்து **பிரிதிலதா வத்தேதார் மகாவித்யாலயா** என்ற பெயராக மாற்றப்பட்டுள்ளது.
# பிரிதிலதா வத்தேதார் மகாவித்யாலயா

## வரலாறு

2007 ஆம் ஆண்டில் பனிகாலி மற்றும் அதன் அருகில் உள்ள சில கல்வியாளர்களின் முயற்சியால் கல்யாணி பல்கலைக்கழகத்தால் இணைக்கப்பட்ட அரசு உதவி பெறும் பெண் கல்விக்கான "பிரிதிலதா மகிளா மகாவித்யாலயாவை" நிறுவியுள்ளனர்.  
அப்போதைய இந்திய நாடாளுமன்ற உறுப்பினர் ஷேக் கபீர் உதீன் அகமது மற்றும் மேற்குவங்க சட்டமன்ற உறுப்பினரான தபேந்திரநாத் பிஸ்வாஸ் ஆகியோரின் நிதியுதவியுடன், இக்கல்லூரியின் கட்டிடம் மற்றும் உள்கட்டமைப்புகள் மேம்படுத்தப்பட்டது. 2009 ஆம் ஆண்டில் வகுப்புகள் மற்றும் நிர்வாகப் பணிகள் தற்போதைய கல்லூரி வளாகத்திற்கு மாற்றப்பட்டன.
# பிரிதிலதா வத்தேதார் மகாவித்யாலயா

## துறைகள்

### கலைப்பிரிவு

- பெங்காலி (கவுரவப்பட்டம் & பொது)
- ஆங்கிலம்
- வரலாறு (கவுரவப்பட்டம் & பொது)
- அரசியல் அறிவியல்
- தத்துவம்
# சகானா தேவி

**சகானா தேவி** என்பவர் (1897-1990) ஓர் இந்தியப் பாடகியாவார், ரவீந்திர சங்கீதத்தின் பாடல்களைக் கேட்டே பாடகியாக உத்வேகம் கிடைக்கப்பெற்ற இவர் புகழ்பெற்ற வங்காளச் சுதந்திரப் போராட்ட வீரரான தேசபந்து சித்தரஞ்சன் தாசின் மருமகளாவார்.
# சகானா தேவி

## குடும்பப்பின்னணி

புகழ்பெற்ற பெங்காலி பிராமணக் குடும்பத்தில் பிறந்தவரான இவரது தாய் மற்றும் தந்தை வழிகளில் வந்த ஆண்களும் பெண்களும் என ஒவ்வொருவருமே அவரவர் பாதைகளில் புகழ்பெற்றவர்களாவர்.  
- இவரது தந்தைவழி தாத்தாவான **காளி நாராயண் குப்தா** ஒரு ஜமீன்தார் மட்டுமல்ல பிரம்ம சமாஜ தலைவரும் சமூக சீர்திருத்தவாதியும் பாடலாசிரியருமாவார்.
- இந்திய ஐசிஎஸ் தரவரிசையில் ஒருவரான **கேஜி குப்தா**, இவரது தந்தையின் அண்ணன் ஆவார்.
- இவரது தந்தையான **மருத்துவர். பியாரே மோகன் குப்தா** மாவட்ட சிவில் அறுவை சிகிச்சை நிபுணராக இருந்தவர்
- **அதுல் பிரசாத் சென்** இவரது தந்தையின் சகோதரியின் மகன்.
- இவரது தாயார் **தாரளா தேவி,** 'தேசபந்து' சித்தரஞ்சன் தாஸின் மூத்த சகோதரி ஆவார்.
- சகானாவின் தாய்வழி அத்தையான **அமலா தாஸ்,** கல்வியாளர், ரவீந்திர சங்கீத்தின் முன்னோடி விரிவுரையாளர் மற்றும் எச்எம்வியில்(HMV) பாடல்களைப் பதிவு செய்த முதல் இந்தியப் பெண் ஆவார்.
# சகானா தேவி

## தொழில்

ரவீந்திரநாத் தாகூர் மற்றும் தினேந்திரநாத் தாகூர் ஆகியோரிடமிருந்து நேரடியாக இசைப் பாடங்களைக் கற்றுக்கொண்ட சில பாடகர்களில் இவரும் ஒருவராவார். ரவீந்திரநாத் தாகூரின் சாந்திநிகேதனில் மாணவியாக இருந்து ரவீந்திரநாத் தாகூரின் அழகான அர்த்தமுள்ள பாடல்களைத் தன் இனிய குரலால் பாடி அதற்கு வளம் சேர்த்துள்ள சகானா, 1922 ஆம் ஆண்டில், இந்தியத் தேசிய காங்கிரஸின் கயா அமர்வில் மற்றொரு பிரபலப் பாடகரான திலிப்குமார் ராயை சந்தித்து, அதன் மூலம் இருவரும் இணைந்து வாழ்ந்தனர். இருவரும் அவரவருக்கென தனித்துவமான இசைவழியைத் தக்க வைத்துக் கொண்டாலும், சகானாவின் இசைப்பாணி ஆழ்ந்த தாக்கத்தை ஏற்படுத்தக்கூடியதாக இருந்துள்ளது.  
"வங்காளத்தின் நைட்டிங்கேல்" என்ற பட்டத்தைக் கொண்டுள்ள இவர் தனது துணைவரான திலிப்குமார் ராயுடன் இணைந்து நவம்பர் 22, 1928 அன்று பாண்டிச்சேரியிலுள்ள அன்னை அரவிந்தர் ஆசிரமத்திற்கு வந்து சேர்ந்தனர். அந்த ஆசிரமத்தில், நடனக் கலைஞராகவும் கவிஞராகவும் அவருடைய திறன்கள் முழுமையாக வளர்ந்ததோடு அங்கே அரவிந்தருக்காகவும், அன்னை சாரதாவுக்காகவும் பல்வேறு பாடல்களையும் கீர்த்தனைகளையும் இயற்றிப் பாடியுள்ளார்.  
சகானா சாந்திநிகேதனிலிருந்து வெளியேறி ஆசிரமத்திற்குச் சென்றபோது தாகூர் மிகவும் வருத்தப்பட்டு இவருக்கு அனுப்பிய கடிதத்தில் "நான் ஒரு பேரரசராக இருந்திருந்தால், முகலாயப் பேரரசர்களைப் போல, உன்னை ஆசிரமத்திலிருந்து திரும்ப அழைத்து வர என் படையை அனுப்பியிருப்பேன்."  என்று எழுதியுள்ளதிலிருந்து இவரின் பாடல் திறமையை தாகூர் எந்தளவிற்கு மதித்துள்ளார் என்பதை அறியலாம், மேலும் ரவீந்திரநாத் தாகூர் தனது பாடல்களை மேம்படுத்த அனுமதித்த இரண்டு பாடகிகளில் சகானா தேவியும் ஒருவர்.
# சகானா தேவி

## தனிப்பட்ட வாழ்க்கை

1928 ஆம் ஆண்டில், பாண்டிச்சேரியில் உள்ள அரவிந்தரின் ஆசிரமத்தில் சேர்ந்த இவர் 1990 ஆம் ஆண்டில் இறக்கும் வரை அங்கேயே வாழ்ந்துள்ளார்.  
1978 ஆம் ஆண்டில் 'ஸ்மிருதிர் கேயா' (நினைவக ஓட்டத்தில் பயணம் செய்தல்) என்ற தன் சுயசரிதையை எழுதியுள்ளார் சகான.
# போம்திலா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1978 | ரிஞ்சின் காரு | ஜனதா கட்சி |
| 1980 | சினாம் டுசுசோவ் போம்திலா | அருணாச்சல் மக்கள் கட்சி |
| 1984 | ஜாபு தெரு |  |
| 1990 | இந்திய தேசிய காங்கிரஸ் |  |
| 1995 |  |  |
| 1999 |  |  |
| 2004 | ஆர். டி. குஞ்சுஜு | பாரதிய ஜனதா கட்சி |
| 2009 | இந்திய தேசிய காங்கிரஸ் |  |
| 2014 | ஜாபு தெரு | பாரதிய ஜனதா கட்சி |
| 2019 | டோங்ரு சியோங்ஜூ | ஐக்கிய ஜனதா தளம் |
| 2024 | பாரதிய ஜனதா கட்சி | } |
# சுட்ரோபிலாந்தசு குசியா

**சுட்ரோபிலாந்தசு குசியா** (தாவரவியல் வகைப்பாடு: *Strobilanthes cusia, Assam indigo, Chinese rain bell*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதிலுள்ள “சுட்ரோபிலாந்தசு” என்ற பேரினத்தில், மொத்தம் 454 இனங்கள் உள்ளன. அதில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1891 ஆம் ஆண்டு வெளிவந்துள்ளது. இத்தாவரம் இந்தியாவின் அசாம் மாநிலத்தில், வங்காள தேசம், சீனா ஆகிய நாடுகளில் காணப்படுகிறது. இதன் சிவப்புநிறப் பூக்கள் பூக்கின்றன. சீன பாரம்பிரிய மருத்துவத்தில் ( "Qingdai".)பயனாவதால், இது மரபின ஆராய்ச்சிக்கும் உட்படுத்தப்பட்டுள்ளது.
# 2-நாப்தாயிக் அமிலம்

**2-நாப்தாயிக் அமிலம்** (*2-Naphthoic acid*) என்பது C<sub>10</sub>H<sub>7</sub>CO<sub>2</sub>H. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது நாப்தலீனின் அறியப்பட்ட இரண்டு சமபகுதிய கார்பாக்சிலிக் அமில வழிப்பெறுதிகளில் ஒன்றாகும். மற்றொன்று 1-நாப்தாயிக்கு அமிலம் ஆகும். 1-குளோரோநாப்தலீனை கார்பாக்சிலேற்றம் செய்து 2-நாப்தாயிக்கு அமிலத்தை தயாரிக்கலாம். 2-நாப்தாயிக்கு அமிலத்தின் காடித்தன்மை எண் 4.2 ஆகும். Its pK<sub>a</sub> is 4.2.
# டெலிகோம் மலேசியா

### பன்னாட்டு தொடர்புகள்

1950-ஆம் ஆண்டு முதல் 1953-ஆம் ஆண்டு வரை, மலாயாவில் நிறுவப்பட்ட தொலைபேசிகளின் எண்ணிக்கை 20,000-இல் இருந்து 39,000-ஆக உயர்ந்தது. அதே வேளையில், மலேசிய தொலைத்தொடர்புத் துறையின் வருவாய் $ 8 மில்லியனில் இருந்து $ 17 மில்லியனாக இரட்டிப்பாகியது.  
1954-ஆம் ஆண்டில், சிங்கப்பூர் மலாக்கா, கோலாலம்பூர் மற்றும் பினாங்கு நகரங்களுடன் இணைக்கும் பிரதான தொலைபேசி வழிடத்தடம் கட்டி முடிக்கப்பட்டது. அதன் பின்னர் செயற்கைக் கோள் பரிமாற்றங்கள் வெளிவரத் தொடங்கின. அந்தக் கட்டத்தில், மலேசியாவை உலகின் பிற பகுதிகளுடன் இணைக்கும் பன்னாட்டு தொடர்புகளும் அதிகரித்தன.
# டெலிகோம் மலேசியா

### கம்பியில்லா தொலைபேசி அழைப்புகள்

1957-ஆம் ஆண்டில், நாடு சுதந்திரம் அடைந்ததைத் தொடர்ந்து, மலாயா தொலைத் தொடர்புத் துறையானது டெலிகாம் இலாகா என பெயர் மாற்றம் கண்டது. அதன் முதல் பணி, நாடு முழுவதும் தொலைத்தொடர்பு வசதிகளை வழங்குவதாகும். அந்த வகையில் நுண்ணலை செலுத்துகைத் தொடர் இணைப்புகள் நிறுவப்பட்டன. 1962-ஆம் ஆண்டு வாக்கில், இந்த இணைப்புகள் மூலமாக தீபகற்ப மலேசியாவில் உள்ள பெரும்பாலான நகர்ப்புற மையங்கள் இணைக்கப்பட்டன.  
1962-ஆம் ஆண்டில், கம்பியில்லா தொலைபேசி அழைப்புகளை மலேசிய அரசாங்கம் அறிமுகப்படுத்தியது. கோலாலம்பூரில் உள்ள தொலைபேசி உரிமையாளர்கள் சிங்கப்பூர் மக்களுடன் நேரடியாக அழைக்க முடிந்தது. இதைத் தொடர்ந்து வெளிநாட்டு அழைப்பு வசதிகள் மேலும் மேம்படுத்தப்பட்டன.
# டெலிகோம் மலேசியா

### கிழக்கு மலேசியா தொலை தொடர்புத் துறை

1963-ஆம் ஆண்டில், தீபகற்ப மலேசியாவில் தொலைக்காட்சி சேவைகளை டெலிகாம் இலாகா அறிமுகப்படுத்தியது. மலேசிய வானொலி தொலைக்காட்சி உள்ளூர் தொலைக்காட்சியின் ஒளிபரப்பு உள்ளடக்கங்களைக் கவனித்துக் கொன்டது. டெலிகாம் இலாகா ஒளிபரப்பு அலைவரிசைகளை கவனித்துக் கொன்டது.  
1963-ஆம் ஆண்டுக்கு முன்னர், அதாவது மலேசியா கூட்டமைப்பு உருவாவதற்கு முன்னர், கிழக்கு மலேசியாவின் சபா, சரவாக் மாநிலங்களில் தொலைத்தொடர்பு சேவைகள் சுதந்திரமாக நிர்வகிக்கப்பட்டன. சபா, சரவாக் மாநிலங்கள் மலேசியாவில் இணைக்கப்பட்ட பின்னர், 1968-இல், அந்த மாநிலங்களின் தொலைத்தொடர்புத் துறை மலேசியாவின் தொலைத்தொடர்புத் துறையுடன் இணைக்கப்பட்டது.
# டெலிகோம் மலேசியா

### பல்வேறு சவால்கள்

1970-ஆம் ஆண்டில், குவாந்தான் அருகே பூமி செயற்கைக் கோள் நிலையம் கட்டப்பட்டது. 9 மில்லியன் மலாயா டாலர் செலவில் இந்த நிலையம் 12 மாதங்களில் கட்டி முடிக்கப்பட்டது. 1975-ஆம் ஆண்டில், பன்னாட்டு தொலையச்சு (*International Telex Exchange*) அறிமுகம் செய்யபட்டது. 1985-ஆம் ஆண்டில் வானொலியைப் பயன்படுத்தும் தானியங்கி தொலைபேசி (ATUR) 450 மொபைல் சேவை அறிமுகப் படுத்தப்பட்டது.  
மலேசிய அரசாங்கத்தின் தனியார் மயமாக்கல் திட்டத்திற்கு இணங்க, சனவரி 1, 1987 அன்று, *தொலைத்தொடர்பு சேவை (வாரிசு நிறுவனம்) சட்டம் 1985*-இன் கீழ் (*Telecommunications Service (Successor Company) Act 1985*), டெலிகாம் மலேசியா நிறுவனம் (*Syarikat Telekom Malaysia*) உருவானது. அப்போது அந்த நிறுவனம்; பெரும் கடன், பல ஆண்டுகளாகப் பயன்படுத்தப்படாமல் இருந்த தளவாடங்கள் பிரச்சினைகள் உள்ளிட்ட பல்வேறு சவால்களை எதிர்கொள்ள வேண்டி வந்தது.  
மலேசிய பங்குச் சந்தையில், டெலிகாம் மலேசியா 7 நவம்பர் 1990-இல் பட்டியலிடப்பட்டது. RM 27 பில்லியன் பங்குச் சந்தை மதிப்பை எட்டியது. பங்குச் சந்தையில் பட்டியலிடப் பட்டதைத் தொடர்ந்து, டெலிகாம் மலேசியா பெர்காட் (*Telekom Malaysia Berhad*) என புதிய பெயர் அறிவிக்கப்பட்டது.
# இடிமுழிக்கல்

**இடிமுழிக்கல்** அல்லது **செலம்பிரா** (*Idimuzhikkal* or *Chelembra*) என்பது இந்தியாவின் கேரளத்தின், மலப்புரம் மாவட்டத்தில் உள்ள ஒரு சிற்றூர் ஆகும். செலம்பிரா ஊராட்சியின் தலைமையகமாக இடிமுழிக்கல் உள்ளது.
# இடிமுழிக்கல்

## அமைவிடம்

இடிமுழிக்கல் ஊர் அதிகாரப்பூர்வமாக மலப்புரம் மாவட்டத்தில் உள்ளது. ஆனால் இது கோழிக்கோடு மாவட்டத்தின் ராமநாட்டுகர நகரின் விரிவாக்கமாக கருதப்படுகிறது. இது ஃபெரோக், பள்ளிக்கல், தேஞ்சிப்பாலம், வள்ளிக்குன்னு, கொண்டோட்டி, கடலுண்டி ஆகிய ஊர்களின் எல்லையாக உள்ளது. தேசிய நெடுஞ்சாலை 17 இடிமுழிக்கலில் இருந்து மூன்று கிலோமீட்டர் தொலைவில் உள்ள காக்கஞ்சேரியி ஊரின் குறுக்கே செல்கிறது.
# இடிமுழிக்கல்

## முன்மொழியப்பட்ட வள்ளிக்குன்னு நகராட்சி

- வள்ளிக்குன்னு ஊராட்சி
- தேஞ்ஞிப்பாலம் ஊராட்சி
- செளம்பிரா ஊராட்சி  
**மொத்த பரப்பளவு:** 77.18&nbsp;கிமீ <sup>2</sup>  
**மொத்த மக்கள் தொகை (1991 மக்கள் தொகை கணக்கெடுப்பு):** 108,792
# இடிமுழிக்கல்

## போக்குவரத்து

இடிமுழிக்கல் நகரம் ஃபெரோக் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை 66 இடிமுழிக்கல் வழியாக செல்கிறது. இதன் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர், பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.
# இடிமுழிக்கல்

## தொழில்

இந்த சிற்றூரின் முந்தைய தொழில்களில் ஒன்றாக செலம்பிரா நூற்பாலை இருந்தது. அங்கு பல ஆயிரம் ஊழியர்கள் பணிபுரிந்தனர். தொழிலாளர் அமைதியின்மை காரணமாக 1990 களில் நிறுவனம் மூடப்பட்டது. கக்கஞ்சேரி டெக்னோபார்க் (KINFRA) பின்னர் திறக்கப்பட்டது, இது பல தகவல் தொழில்நுட்பம் மற்றும் உணவு தொழில்நுட்ப நிறுவனங்களைக் கொண்டுள்ளது.
# இடிமுழிக்கல்

## சுற்றுலா ஈர்ப்பு

இந்தச் சிற்றூர் இன்னும் அதன் கிராமிய அழகைத் தக்க வைத்துக் கொண்டுள்ளது. இங்கு பல குளங்களும் நெல் வயல்களை இணைக்கும் ஓடைகளும் உள்ளன. இந்த சிற்றூர் ராமநாட்டுக்கரையின் நீலித்தோட்டில் இருந்து உருவாகும் கடலுண்டி ஆற்றின் கிளையாற்றின் கரையில் உள்ளது. கடலுண்டி பறவைகள் சரணாலயமானது கடலுண்டிப்புழா ஆறு அரபிக்கடலில் கலக்கும் இடத்தில் உள்ள தீவுகளில் பரவியுள்ளது. இங்கு ஆண்டுதோறும் நூற்றுக்கும் மேற்பட்ட உள் நாட்டுப் பறவைகளும், சுமார் 60 வகையான வெளிநாட்டுப் பறவைகளும் வருகின்றன. இப்போது தேசிய நெடுஞ்சாலை ஆணையத்தால் தொடங்கப்பட்ட சாலை விரிவாக்கப் பணிகள் இந்த நகரத்தின் முகப்பை முற்றிலும் மாற்றியுள்ளன.
# குருபோங்

**குருபோங்** (மலாய்; ஆங்கிலம்: *Krubong*; சீனம்:古鲁邦) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு நகரம். மலாக்கா நகரத்திலிருந்து 15 கிலோமீட்டர் தொலைவிலும்; அலோர் காஜா நகரத்திலிருந்து 10 கிலோமீட்டர் தொலைவிலும் அமைந்துள்ளது.  
இந்த நகரத்தின் வழியாக அருகாமை நகரங்களுக்குச் செல்ல பல முக்கிய சாலைகளும்; நெடுஞ்சாலைகளும் உள்ளன. குருபோங் நகரத்தை மற்ற நகரங்களுடன் இணைக்க உதவும் முக்கிய சாலை சுங்கை ஊடாங் - ஆயர் குரோ நெடுஞ்சாலை (*Lebuhraya Sungai Udang – Ayer Keroh*) ஆகும். இந்தச் சாலையின் வழியாக டுரியான் துங்கல், பத்து பிரண்டாம் மற்றும் செங் போன்ற நகரங்களுக்குச் செல்லலாம்.  
மலாக்கா பன்னாட்டு வானூர்தி நிலையம் குருபோங் நகரத்திலிருந்து 5 கி.மீ. தொலைவில் அமைந்துள்ளது. இங்குள்ள குருபோங் தொழில் பூங்கா (*Krubong Industrial Park*) பல்லாயிரம் மக்களுக்கு வேலை வாய்ப்புகளை வழங்கி வருகிறது.
# குருபோங்

## உள்கட்டமைப்புகள்

- ஆங் ஜெபாட் விளையாட்டு வளாகம்
- ஆங் ஜெபாட் அரங்கம் (முக்கிய அரங்கம்)
- ஆங் ஜெபாட் கால்பந்து அரங்கம்
- ஆங் ஜெபாட் நீர்வாழ் மையம்
- ஆங் ஜெபாட் குதிரையேற்ற மையம்
- ஆங் ஜெபாட் புல்தரைப் பந்தாட்ட மையம்
- ஆங் ஜெபாட் சுவர்ப்பந்து மையம்
# இராம்பால் யாதவ்

**ராம்பால் யாதவ்** (*Rampal Yadav*) இந்திய நாட்டினைச் சார்ந்த அரசியல்வாதி மற்றும் 16வது சட்டமன்ற உறுப்பினர் ஆவார். இவர் உத்தரபிரதேச மாநிலத்தின் பிசுவான் தொகுதியை பிரதிநிதித்துவப்படுத்துகிறார். மேலும் 2017 ஆம் ஆண்டு வரை சமாசுவாதி அரசியல் கட்சியின் உறுப்பினராக இருந்தார்.
# இராம்பால் யாதவ்

## ஆரம்ப வாழ்க்கை மற்றும் கல்வி

ராம்பால் யாதவ் உத்திர பிரதேச மாநிலத்தின் சீதாபூர் மாவட்டத்தில் பிறந்தார். உத்தராகண்டம் மாநில தலைநகரான தேராதூனில் உள்ள புகழ்பெற்ற கர்னல் பிரவுன் கேம்பிரிட்சு பள்ளியிலும் பின்னர் சீதாபூரில் உள்ள சந்தா கல்லூரியிலும் பயின்றார்.
# இராம்பால் யாதவ்

## அரசியல் வாழ்க்கை

ராம்பால் யாதவ் இரண்டு முறை சட்டமன்ற உறுப்பினராக இருந்துள்ளார். இவர் பிசுவான் தொகுதியை பிரதிநிதித்துவப்படுத்தினார். மேலும் சமாசுவாதி அரசியல் கட்சியின் உறுப்பினராக இருந்தார். இவர் கட்சியை விட்டு விலகி லோக்தள கட்சியில் சேர்ந்தார்.  
இவருக்கு திருமணமாகி சாந்தி யாதவ், நான்கு குழந்தைகள், இரண்டு மகன்கள் மற்றும் இரண்டு மகள்கள் உள்ளனர். ராம்பால் சமாசுவாதி கட்சியில் இருந்து விலகி பகுசன் சமாசு கட்சியில் சேர்ந்தார்.
# இராம்பால் யாதவ்

## இடைநீக்கம்

சட்டவிரோத செயல்களில் ஈடுபட்டதற்காக 2016 ஆம் ஆண்டு ஏப்ரல் மாதத்தில் எசு.பி. இவரை வெளியேற்றினார். இவரால் கட்டப்பட்ட ஒரு வளாகம் இலக்னோ மேம்பாட்டு ஆணையத்தால் இடிக்கப்பட்டது. இவருடன் முன்னாள் சட்டமன்ற உறுப்பினர் ராசேந்திர யாதவ் உள்ளிட்ட 8 பேர் கைது செய்யப்பட்டனர். டிசம்பர் மாதம் 26 ஆம் தேதியன்று, யாதவ் மீண்டும் எசு.பி.யாக ஏற்றுக்கொள்ளப்பட்டார்.
# இராம்பால் யாதவ்

## வகித்த பதவிகள்

| 01 | 2012 | 2017 | உறுப்பினர், 16வது சட்டமன்ற உறுப்பினர் |
| --- | --- | --- | --- |
| 02 | 2002 | 2007 | உறுப்பினர், 14வது சட்டமன்ற உறுப்பினர் |
# இராம்பால் யாதவ்

## மேலும் பார்க்கவும்

- உத்தரபிரதேச சட்டமன்றம்
# பமெங் சட்டமன்றத் தொகுதி

**பமெங் சட்டமன்றத் தொகுதி** இந்தியாவின் அருணாச்சலப் பிரதேச மாநிலத்திலுள்ள 60 சட்டமன்றத் தொகுதிகளுள் ஒன்றாகும். இது கிழக்கு காமெங் மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மேற்கு அருணாச்சலம் மக்களவைத் தொகுதியில் அடங்கும் 33 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 8.
# பமெங் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1990 | டோங்லே சோனம் | சுயேச்சை |  |
| 1995 | மேதி தோதும் | இந்திய தேசிய காங்கிரசு |  |
| 1999 | மேகுப் தோலோ | சுயேச்சை |  |
| 2004 | குமார் வாய் | இந்திய தேசிய காங்கிரசு |  |
| 2009 |  |  |  |
| 2014 |  |  |  |
| 2019 | கொருக் போர்துங் | பாரதிய ஜனதா கட்சி |  |
| 2024 | குமார் வாய் | இந்திய தேசிய காங்கிரசு | } |
# ஆர்த்தி

**ஆரத்தி** (*Aarathi*, பிறப்பு 1954) என்பவர் ஒரு இந்திய திரைப்பட நடிகை ஆவார். இவர் 1970 கள் மற்றும் 1980 களில் முக்கியமாக கன்னட படங்களில் நடித்தார். இவர் தென்னிந்திய பிலிம்பேர் விருதுகளைப் பெற்றுள்ளார். மேலும் சிறந்த நடிகைக்கான கருநாடக மாநில அரசு திரைப்பட விருதை நான்கு முறை பெற்றுள்ளார். 1980 களில் திரைப்படங்களில் இருந்து ஓய்வு பெற்றார். பிறகு 2005 ஆம் ஆண்டில் *மித்தாயி மானே* என்ற படத்தின் மூலம் இயக்குநராக மீண்டும் திரைப்படத் துறைக்குத் திரும்பினார். இப்படம் விமர்சன ரீதியாக பாராட்டப்பட்டது. மேலும் சிறந்த குழந்தைகள் படத்திற்கான கருநாடக மாநில அரசு திரைப்பட விருதையும் பெற்றது. இவர் கருநாடக மாநில சட்டமன்ற மேலவை உறுப்பினராக நியமிக்கபட்டார். பி. ஜெயம்மாவுக்குப் பிறகு கருநாடக சட்டமன்ற மேலவைக்கு நியமிக்கபட்ட இரண்டாவது நடிகை இவர் ஆவார்.
# ஆர்த்தி

## தொழில்

*கெஜ்ஜே பூஜை* (1969) திரைப்படத்தில் ஒரு சிறிய பாத்திரத்தை ஏற்று நடித்த பிறகு, ஆரத்தி *நாகரஹாவு*, *எடகல்லு குட்டடா மேல்*, *பிலி ஹெந்தி*, *தர்மசேர்*, *படுவாரள்ளி பாண்டவரு*, *ரங்கநாயகி*, *ஹோம்பிசிலு*, *உபாசனே* மற்றும் *சுபமங்களா* உள்ளிட்ட 120க்கும் மேற்பட்ட படங்களில் முன்னணி நடிகையாக நடித்தார். இதில் இயக்குநர் புட்டண்ணா கனகல் இயக்கத்தில் நடித்த பன்னிரண்டு படங்களும் அதில் அடங்கும். 1986 இல் இவர் *நம்ம நம்மல்லி என்ற* தொலைக்காட்சித் தொடரை இயக்கினார்.
# ஆர்த்தி

## திரைப்படவியல்

### இயக்குநராக

**இயக்கிய படங்களின் பட்டியல்**  
| 2005 | *மித்தாயி மானே* | சிறந்த குழந்தைகள் படத்திற்கான கருநாடக மாநில அரசு திரைப்பட விருது | } |
| --- | --- | --- | --- |
# சுட்ரோபிலாந்தசு தோமென்டோசா

**சுட்ரோபிலாந்தசு தோமென்டோசா** (தாவர வகைப்பாட்டியல்: *Strobilanthes tomentosa*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “சுட்ரோபிலாந்தசு” பேரினத்தில், 454 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1807 ஆம் ஆண்டு வெளிவந்துள்ளது. இந்தியா, சீனா, தாய்லாந்து, நேபாளம், பாக்கிசுதான், லாவோசு ஆகிய நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாக பல நாடுகளின் பாரம்பரிய மருத்துவத்தில் பயனாகிறது.குறிப்பாக, நீரிழிவு மருத்துவ ஆய்வுகளில் பயன்படுத்தப்படுகிறது.
# கர்மீத் தேசாய்

**கர்மீத் தேசாய்** (*Harmeet Desai*) இந்திய நாட்டினைச்<nowiki/>சார்ந்த டேபிள் டென்னிசு வீரர் ஆவார். இவர் 1993 ஆம் ஆண்டு சூலை மாதம் 19 ஆம் தேதியன்று பிறந்தார். 2021 ஆம் ஆண்டு ஆகத்து மாதம் நிலவரப்படி இவர் தற்போது உலக தரவரிசையில் 71வது இடத்தில் உள்ளார். இவர் குசராத்து மாநிலம் சூரத்து மாநகராட்சியினைச் சேர்ந்தவர் ஆவார். 2018 ஆம் ஆண்டு ஆத்திரேலியாவின் கோல்ட் கோசுடில் நடைபெற்ற பொதுநலவாய விளையாட்டுப் போட்டியில், சரத் கமல், அந்தோணி அமல்ராசு, சத்தியன் ஞானசேகரன் மற்றும் சனில் செட்டியுடன் ஆடவர் பிரிவில் தங்கமும், சனில் செட்டியுடன் ஆடவர் இரட்டையர் பிரிவில் வெண்கலமும் வென்றார். ஒடிசா மாநிலம் கட்டக்கில் 2019 ஆம் ஆண்டு நடந்த பொதுநலவாய டேபிள் டென்னிசு சாம்பியன்சிப் போட்டியில், கர்மீத் தேசாய் ஆண்கள் ஒற்றையர் பட்டத்தை வென்றார். இந்தியாவின் ஆடவர் ஒற்றையர் பட்டத்தைப் பிடித்த சத்தியன் ஞானசேகரனை தோற்கடித்தார். 2019 ஆம் ஆண்டு இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தால் அருச்சுனா விருது இவருக்கு வழங்கி கௌரவிக்கப்பட்டது .
# கர்மீத் தேசாய்

## சாதனைகள்

ஆத்திரேலியா நாட்டில் உள்ள குயின்சுலாந்தில் உள்ள கோல்ட் கோசுட் நகரில் நடைபெற்ற 2018 ஆம் ஆண்டு பொதுநலவாய விளையாட்டுப் போட்டிகள் ஆண்கள் அணியில் தங்கப் பதக்கமும், ஆண்கள் இரட்டையர் பிரிவில் வெண்கலப் பதக்கமும் வென்றார். மேசைப்பந்தாட்டத்தில் இவரது சிறந்த செயல்திறனுக்காக 2019 ஆம் ஆண்டு ஆகத்து மாதம் இந்திய குடியரசுத் தலைவர் ராம்நாத் கோவிந்தால் இவருக்கு அருச்சுனா விருது வழங்கப்பட்டது.  
இவர் 2019 ஆம் ஆண்டு சர்வதேச மேசைப்பந்தாட்ட கூட்டமைப்பு நவம்பர் மாதத்தில் நடைபெற்ற இந்தோனேசியா ஓபன் போட்டியில் வென்றார். ஆசிய கண்டத்தில் சர்வதேச மேசைப்பந்தாட்ட கூட்டமைப்பு போட்டியில் வெற்றி பெற்ற முதல் இந்தியர் என்பதால் இது ஒரு வரலாற்று தருணம் ஆகும். 2020 ஆம் ஆண்டு சனவரி மாதத்தில், இவர் 2019 - 2020 ஆம் ஆண்டிற்கான தேசிய சாம்பியன்சிப் பட்டத்தை வென்றதன் மூலம் வரலாற்றை உருவாக்கினார். ஏனெனில் அவர் குசராத்து மாநிலத்திலிருந்து மேசைப்பந்தாட்டத்தில் தேசிய சாம்பியன் பட்டத்தை வென்ற முதல் வீரர் ஆவார். இளையோர் சாம்பியன்சிப்பை வென்று வரலாறு படைத்த இந்திய இளையோர் அணியில் உறுப்பினராக இருந்தார். இந்தோனேசியா நாட்டின் சகார்த்தா நகரில் 2018 ஆம் ஆண்டு நடைபெற்ற ஆசிய விளையாட்டுப் போட்டியில் பங்கேற்று வெண்கலப் பதக்கம் வென்றார்.  
2022 ஆம் ஆண்டு பிர்மிங்காமில் நடைபெற்ற பொதுநலவாய விளையாட்டுப் போட்டியில் சரத் கமல், சத்தியன் ஞானசேகரன் மற்றும் சனில் செட்டியுடன் ஆண்கள் அணி பிரிவில் தேசாய் தங்கப் பதக்கம் வென்றார்.  
2023 ஆம் ஆண்டில், அல்டிமேட் கூடைப்பந்தாட்ட சீசன் 4 பிரிவில், கர்மீத் தேசாய் அணியான கோவா சேலஞ்சர்சு சென்னை லயன்சு அணியை தோற்கடித்து சாம்பியனாகியது.
# மும்தாஜ் சர்க்கார்

**மும்தாஜ் சர்க்கார்** என்பவர், இந்திய நடிகையும் விளம்பரப்படப்பெண்ணுமாவார். பிரபல மாயவித்தைக்காரரன பி.சி சர்க்கார் இளையவர் மற்றும் ஜாய்சிறி சர்க்காரரின் மகளான இவர், வங்காளதேசத்தைச் சேர்ந்த பாடகி மெஹ்ரீனின் இசைத்தட்டில் நடித்ததன் மூலம் தனது திரை வாழ்க்கையைத் தொடங்கியுள்ளார். பிர்சா தாஸ்குப்தா இயக்கிய 2010 ஆம் ஆண்டு வெளியான பெங்காலி திரைப்படமான *033* என்பதிலும் நடித்துள்ளார். தமிழில் வெளியான இறுதிச்சுற்று திரைப்படத்தில் நாயகியின் அக்காவாகவும் நடித்துள்ளார்.
# மும்தாஜ் சர்க்கார்

## கல்வி மற்றும் பிற செயல்பாடுகள்

கொல்கத்தாவில் உள்ள பெண்களுக்கான நவீன உயர்நிலைப் பள்ளியில் தனது பள்ளிக்கல்வியை முடித்த இவர். கொல்கத்தா பல்கலைக்கழகத்தின் கீழ் இயங்கிவரும் தெற்கு கொல்கத்தா சட்டக் கல்லூரியில் இளங்கலையில் சட்டம் பயின்றுள்ளார்  
பெங்கால் அமெச்சூர் குத்துச்சண்டை கூட்டமைப்பின் அனுசரணையில் தெற்கு கொல்கத்தா கிளப்பில் குத்துச்சண்டையில் பயிற்சி பெற்றுள்ள இவருக்கு ஜூடோவிலும் பயிற்சி உண்டு மேலும் குண்டு எறிதலில் YMCA வின் தங்கப் பதக்கம் வென்றுள்ளார். இது தவிர மும்தாஜ் பாரம்பரிய ஜாஸ் நடனக் கலைஞரும் கூட. இவ்வாறு பல்வேறு விளையாட்டு மற்றும் கலைகளில் தேர்ச்சி பெற்றுள்ளார்.
# மும்தாஜ் சர்க்கார்

## திரைத்தொழில்

இவரது முதல் திரைப்படம் பிர்ஷா தாஸ்குப்தா வங்காள மொழியில் இயக்கிய *033* என்பதாகும், தொடர்ந்து ஷௌமிக் சென்னின் *நோ ப்ராளம்* என்பதில் ஆரம்பித்து பூட்டர் பாபிஷ்யத், ஆச்சார்ஜ்யா ப்ரோதீப், மேகே தாகா தாரா, தீனாங்கோ, கண்டிஷன்ஸ் அப்ளை மற்றும் டார்க் சாக்லேட் என பல்வேறு வங்காள மொழிப்படங்களில் நடித்துள்ளார்.
# மும்தாஜ் சர்க்கார்

## திரைத்தொழில்

### 2010

ரவீந்திரநாத் தாகூர் எழுதிய கடைசி கதையை அடிப்படையாகக் கொண்ட வங்காளத் திரைப்படமான முஸல்மானிர் கல்போ (தி ஸ்டோரி ஆஃப் தி முஸ்லீம் கேர்ள்) என்ற படத்தில் மோசமான கொள்ளைக்காரரான "மதுமல்லரால்" கடத்தப்பட்ட "கமலா" என்ற அழகான இந்து பெண்ணாக நடித்துள்ளார். இந்த படத்தில் இவருடன் பிப்லாப் சாட்டர்ஜி என்பவரும் நடித்துள்ளார்.  
தொடர்ந்து மோக்ஸி குழுமம் மற்றும் என்டிடிவி இமேஜின் இடையே ஒரு கூட்டு முயற்சியாக தயாரிக்கபட்ட திரைப்படமான (033) என்பதில் ரியா என்ற கதாபாத்திரத்தில் நடித்துள்ளார். இப்படம் ஒரு பங்களாதேஷ் இசைக்குழுவை உருவாக்கி, நகரின் எஸ். டி. டி குறியீட்டின்பெயரால் பெயரிடப்பட்ட இளைஞர்களின் குழுவைப் பற்றிய படமாகும். சந்திரபிந்து இசையமைத்துள்ள இப்படத்தில் சுவஸ்திகா முகர்ஜி, பரம்ப்ரதா சாட்டர்ஜி, சபியாசாச்சி சக்ரவர்த்தி மற்றும் ருத்ரானில் கோஷ் போன்றோரும் நடித்துள்ளனர்.
# மும்தாஜ் சர்க்கார்

## திரைத்தொழில்

### 2011

2011 ஆம் ஆண்டில் சுனில் கங்கோபாத்யாய் எழுதிய புகழ்பெற்ற சாகசத் தொடரான *காகபாபு* என்பதை அடிப்படையாகக் கொண்ட *கொல்கத்தர் ஜோங்கோல்* மற்றும் ராஜ்பரிர் ரஹாசியா என்ற தொலைக்காட்சித் தொடரில் நடித்துள்ளார். இதன் அடுத்தடுத்த பாகங்களும் எதிர்காலத்திட்டங்களாக உள்ளது.. இந்த தொலைக்காட்சித் திரைப்படங்களை மஹுவா பிலிம்ஸ் தயாரித்துள்ளது.
# மும்தாஜ் சர்க்கார்

## திரைத்தொழில்

### 2012

"கோயல்" என்ற இளம் பெண்ணின் காதலைப் பற்றிய படமான பூட்டர் பாபிஷ்யாட் 2012 ஆம் ஆண்டில் வெளியாகி, இவரது கிரீடத்திற்கு மற்றுமொரு வெற்றிக்கான இறகுகளைச் சேர்த்தது. மிகப்பரவலாக வெற்றியடைந்த இப்படத்தில் பரம்ப்ரதா சாட்டர்ஜி, சபியாசாச்சி சக்ரவர்த்தி, ஸ்வஸ்திகா முகர்ஜி மற்றும் மிர் ஆகியோரும் நடித்துள்ளனர்.  
அதே ஆண்டில் வெளியான இவரது மற்றொரு படமான துப்பரியும் வகையச் சார்ந்ததாகும். ஒரு தன்னார்வ தொண்டு நிறுவனத்தில் பணிபுரியும் நந்தினி என்ற கதாபாத்திரத்தை சுற்றி கதை சுழல்கிறது, அவர் 3 முறை திருமணம் செய்து கொண்டு மர்மமான சூழ்நிலைகளில் இறந்துவிடுகிறார். இயக்குநர் கோஷ் இப்படத்தை இயக்கியுள்ளார்.
# மும்தாஜ் சர்க்கார்

## திரைத்தொழில்

### 2013

இயக்குநர் சென் இயக்கிய *ஆத்மகோபன்* படத்தில் சுபாஷ் சாட்டர்ஜியின் மகளாக "அனு" என்ற கதாபாத்திரத்தில் மும்தாஜ் நடித்துள்ளார்.
# மும்தாஜ் சர்க்கார்

## திரைத்தொழில்

### 2016

*டார்க் சாக்லேட்* என்ற படத்தில் பாயல் முகர்ஜியாக மும்தாஜ் நடித்துள்ளார்.  
தமிழில் முதன்முதலாக இளம் பெண் குத்துச்சண்டை வீரராக அறிமுகமாகிய இறுதிச் சுற்று மிகப்பெரிய வெற்றிப்படமாகும். இதில் கதாநாயகியான ரித்திகா சிங்<nowiki/>கின் அக்காவாக லட்சுமி (லெஸ்) என்ற கதாபாத்திரத்தில் நடித்துள்ளார். இப்படத்தின் மற்றொரு முக்கிய கதாபாத்திரமாக ஆர். மாதவன் நடித்துள்ளார். இதன் இந்திப்பதிப்பான சலா கதூஸ் என்ற படத்திலும் அதே பாத்திரத்தில் நடித்ததோடு இதன் வழியாக பாலிவுட்டிலும் அறிமுகமாயுள்ளார்.
# மும்தாஜ் சர்க்கார்

## திரைத்தொழில்

### 2020

தமிழ் திரைப்படமான சி/ஓ காதலில், மும்தாஜ் ஒரு முஸ்லீம் பெண்ணாக சலீமா என்ற வேடத்தில் நடித்துள்ளார், காதலுக்கு வயது இல்லை என்பதையும், சரியான நபரை சந்தித்தால் ஒருவர் எப்போது வேண்டுமானாலும் காதலிக்க முடியும் என்பதையும் இப்படம் காட்டுகிறது.  
மேலும் தொலைக்காட்சி தொடரான சரித்ராஹீன் மற்றும் ஹோயிச்சோவில் வெளியான விறுவிறுப்பு தொடரான ஷோப்டோ ஜாப்டோவிலும் தோன்றியுள்ளார்.
# மும்தாஜ் சர்க்கார்

## திரைப்படவியல்

### திரைப்படங்கள்

| 2009 | *ஏக் பார் போலோ உத்தம் குமார்* | பாபி | பெங்காலி |
| --- | --- | --- | --- |
| 2009 | *போராய்ஃ விடியலின் நோய்கள்* | வங்காள மொழி (வங்காளதேசம்) |  |
| 2010 | *033* | ரியா | பெங்காலி |
| 2010 | *முஸல்மானிர் கால்போ* | கமலா/மெஹர்ஜான் | பெங்காலி |
| 2011 | *கொல்கத்தர் ஜோங்கோல்* | பெங்காலி |  |
| 2011 | *ராஜ்பாரிர் ரஹாசியா* | பெங்காலி |  |
| வெளியிடப்படாத | *ஷிந்துக் ரஹாசியா* | பெங்காலி |  |
| 2011 | *சுது டோமகே சாய்* | பெங்காலி |  |
| 2012 | *கோயெட்டி மேயர் கோல்போ* | ஷாவோனி | பெங்காலி |
| 2012 | *பூட்டர் பாபிஷியட்* | கோயல் தார் | பெங்காலி |
| வெளியிடப்படாத | *கொல்கத்தா 2012* |  |  |
| 2013 | *ஆத்மகோபன்* | அனு. | பெங்காலி |
| 2013 | *ஜ்வாலா* |  |  |
| 2013 | *பாதி தீவிரம்* | பெங்காலி |  |
| 2013 | நோ ப்ராப்ளம் | பெங்காலி |  |
| 2013 | *நாடகம்.* | இஷிகாதான் | பெங்காலி |
| 2013 | *அஷ்கோர்ஜோ ப்ரோடீப்* | மாலா மால் | பெங்காலி |
| 2013 | *நயிகா சங்கபாத்* | அனுராதா | பெங்காலி |
| 2013 | மெகே டாக்கா தாரா | சுப்ரியா தேவி | பெங்காலி |
| 2014 | *ஷேஷ் ஆங்கர் கேலா* | பெங்காலி |  |
| 2014 | *காஞ்சன்ஜங்கா எக்ஸ்பிரஸ்* | நந்தினி | பெங்காலி |
| 2015 | *அழுக்கு படம் அல்ல* | பெங்காலி |  |
| 2016 | *இறுதிச் சுற்று* | ஹிந்தி | } |
| 2019 | *சரித்ரான் 2* | நிருபமா | பெங்காலி | ஹோயிச்சோய் |  |
| --- | --- | --- | --- | --- | --- |
| 2020 | *சரித்ரான் 3* | நிருபமா | பெங்காலி | ஹோயிச்சோய் |  |
| 2020 | *ஷோப்டோ ஜோப்டோ* | சுலக்னா | பெங்காலி | ஹோயிச்சோய் | } |
# ரிமி டோமி

**ரிமி டோமி ** (*Rimi Tomy*, , பிறப்பு: 22 செப்டம்பர் 1983) என்பவர் ஒரு இந்திய பின்னணிப் பாடகியும், கர்நாடக இசைக்கலைஞரும், தொலைக்காட்சி தொகுப்பாளரும், அவ்வப்போது நடிக்கும் நடிகையும் ஆவார். இவர் தொலைக்காட்சியில் இசை நிகழ்ச்சிகளை தொகுத்து வழங்கி தனது வாழ்க்கையைத் தொடங்கினார். 2002 ஆம் ஆண்டு *மீசா மாதவன்* திரைப்படத்தில் சங்கர் மகாதேவனுடன் தனது முதல் பாடலான "சிங்ஙமாசம் வந்னு சேர்ந்நால்" என்ற மலையாள பாடலைப் பாடினார்.  
இவர் பல தொலைக்காட்சி நிகழ்ச்சிகளை தொகுத்து வழங்கியுள்ளார், பல்வேறு உண்மைநிலை நிகழ்ச்சிகளில் நடுவராக பணியாற்றியுள்ளார். இவர் ஆசிக் அபு இயக்கிய *5 சுந்தரிகள்* திரைப்படம் மூலம் நடிகையாக அறிமுகமானார். 2015 ஆம் ஆண்டு வெளியான *திங்கள் முதல் வெள்ளி வாரே* திரைப்படத்தில் ஜெயராமுக்கு சோடியாக தனது முதல் முக்கியக் கதாபாத்திரத்தில் நடித்தார். இவர் *பல்ராம் விஎசு தாரதாசு*, *காரியசுதன்* மற்றும் *916* போன்ற திரைப்படங்களின் பாடல் காட்சிகளிலும் தோன்றியுள்ளார். பல விளம்பரங்களிலும் நடித்துள்ளார்.
# ரிமி டோமி

## வாழ்க்கை

இவர் டோமி ஜோசபுக்கும் ராணி டோமிக்கும் கோட்டயம் மாவட்டத்திலுள்ள பாலாவில் சிரிய-மலபார் கத்தோலிக்க குடும்பத்தில் பிறந்தார். இவருக்கு ரீனு டோமி என்ற ஒரு சகோதரியும், ரிங்கு டோமி என்ற ஒரு சகோதரரும் உள்ளனர். இவரது தந்தை மாரடைப்பு காரணமாக 6 சூலை 2014 அன்று இறந்தார்.  
27 ஏப்ரல் 2008 அன்று திருச்சூரிலுள்ள லூர்து கதீட்ரல் தேவாலயத்தில் ராய்சு கிழாகூடன் என்பவரை மணந்தார். 2019 இல் இவர்கள் விவாகரத்து மனு தாக்கல் செய்தனர். இவரது சகோதரர் ரிங்கு டோமி நடிகை முக்தாவை மணந்தார்.
# அல்பனா

**அல்பனா** அல்லது **அல்போனா** ( *Alpana or Alpona* ) என்பது ஒருவகை தெற்காசிய நாட்டுப்புற கலை பாணியாகும். இது பாரம்பரியமாக பெண்களால் நடைமுறைப்படுத்தப்படுகிறது. மேலும் இந்த நிகழ்வுகளில் அரிசி மாவினால் கோலம் போட்டு அதனுள் வண்ணப்பொடிகளைத் தூவுவர். மேலும், சுவர்களிலும் வண்ண வடிவங்கள் மற்றும் சின்னங்கள் ஆகியவற்றையும் வரைவர். இது இந்தியாவிலும், வங்காளதேசத்திலும், வங்காளப் பகுதிக்கும் பொதுவானது. இந்துக் குடும்பங்களில், அல்பனாக்கள் மத கருப் பொருட்கள், பண்டிகைகள் மற்றும் குறிப்பிட்ட தெய்வங்களுடன் தொடர்புடைய குறியீட்டு வடிவமைப்புகளுடன் சமய உருவங்களைக் கொண்டிருக்கும். சந்தாலி பழங்குடி சமூகங்களில், அல்பனாக்கள் பெரும்பாலும் இயற்கையான பொருட்களிலிருந்து பெறப்பட்ட வடிவியல் அல்லது குறியீட்டு வடிவங்களைக் கொண்டிருக்கின்றன. பாரம்பரியமாக கிராமப்புற பெண்களின் களமாக இருந்தாலும் *,* அல்பனாவின் உருவகங்கள் நவீன இந்தியக் கலையில் மிகவும் செல்வாக்கு பெற்றுள்ளன. மேலும் ஜாமினி ராய், அபனிந்திரநாத் தாகூர், தேவி பிரசாத் போன்ற கலைஞர்களின் படைப்புகளிலும், திரைப்படத் தயாரிப்பாளர் சத்யஜித் ராயின் ஆரம்பகால விளக்கப்படங்களிலும் இது இணைக்கப்பட்டுள்ளன. சமகால வங்காளத்தில், பொது மற்றும் தனியார் இடங்களில் துர்கா பூஜை போன்ற மத நிகழ்வுகளின் ஒரு பகுதியாக அல்பனாக்கள் உருவாக்கப்படுகின்றன.
# அல்பனா

## வளர்ச்சி மற்றும் நோக்கங்கள்

அல்பனாக்கள் பாரம்பரியமாக வங்காளப் பகுதியில் (நவீன மேற்கு வங்காளம் மற்றும் வங்காளதேசம்) பெண்களால் உருவாக்கப்படுகின்றன. மேலும் இது தெற்காசியாவின் பிற பகுதிகளில் உள்ள நிறக்கோலம், கோலம் மற்றும் சௌக் பூரணா போன்ற நுட்பமான ஒரு சடங்கு கலையின் ஒரு வடிவமாகும். ஆனால் தனித்துவமான உருவங்களுடன் மற்றும் வடிவங்களை இது கொண்டிருக்கும். இது பயிர்த்தொழிலின் பின்னணியில் தோன்றியிருக்கலாம். அல்பனாக்களின் பயன்பாடு மத விழாக்களுடன் நெருக்கமாக தொடர்புடையது: உதாரணமாக, பாரம்பரியத் திருமணங்கள், பெயரிடும் சடங்குகள் மற்றும் பண்டிகைகளின் போது அவை அலங்காரமாகவும் விழாவின் ஒரு பகுதியாகவும் பயன்படுத்தப்பட்டு வருகிறது. சிலைகளுக்கான அலங்கார பீடங்களாக வட்ட அல்பனாக்களும் உருவாக்கப்படுகின்றன. மேலும் சுவர்களில் வரையப்படும் அல்பனாக்கள் தெய்வங்களையும் மத பாரம்பரியத்தின் காட்சிகளையும் விளக்குகின்றன. குறிப்பிட்ட சின்னங்களைப் பயன்படுத்துவதன் மூலம் நோயைத் தடுப்பது போன்ற குறிப்பிட்ட கலாச்சார அக்கறைகளுடன் சில அல்பனாக்கள் இணைக்கப்படலாம். சந்தாலி பழங்குடி சமூகங்களில், அல்பனாக்கள் இயற்கையிலிருந்து வரையப்பட்ட வடிவியல் மற்றும் குறியீட்டு வடிவங்களைக் கொண்டிருக்கும்.  
வங்காளத்தில் துர்கா பூஜை கொண்டாட்டங்களில் அல்பனாக்கள் குறிப்பிடத்தக்க அம்சமாகும். அல்பனா என்ற சொல் 'பூச்சு' எனப் பொருள்தரும் சமசுகிருத வார்த்தையான *அலிம்பனா* என்பதிலிருந்து உருவானது.
# அல்பனா

## பாதுகாப்பு, நவீன கலை மற்றும் பிரபலமான கலாச்சாரம்

சமகால அல்பனாக்கள் மிகவும் பொதுவானவை அல்ல. மேலும் கலை வடிவத்தை புதுப்பிக்கும் முயற்சியில், கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை (ஒரு இலாப நோக்கற்ற கலைப் பாதுகாப்பு அமைப்பு) மற்றும் தரிச்சா அறக்கட்டளை, விரிவுரைகள் மற்றும் ஆர்ப்பாட்டங்கள் மூலம் கலைஞர்களைப் பயிற்றுவிப்பதற்கான முயற்சிகளைத் தொடங்கியுள்ளது. 1980களில், அல்பனா வடிவங்களை பாரம்பரிய மையக்கருத்துக்களை கற்பிப்பதற்கும் பிரதியெடுப்பதற்கும் *அல்பனர் போயிஸ்* என்ற சிறுபுத்தகங்கள் அச்சிடப்பட்டு, பயன்படுத்தப்பட்டன. மேற்கு வங்கத்தின் சில பகுதிகளில், தேர்தல் பிரசாரத்தின் ஒரு பகுதியாக அரசியல் கட்சிகளின் சின்னங்கள் அடங்கிய அல்பனாக்களைப் பயன்படுத்துவதும் நிகழ்ந்துள்ளது. சுகுமாரி தேவி, கிரண்பாலா தேவி மற்றும் ஜமுனா சென் உள்ளிட்ட பிரபல கலைஞர்களால் விஸ்வ பாரதி பல்கலைக்கழகத்தின் நுண்கலைத் துறையான கலா பவனில் அல்பனாக்கள் உருவாக்கம் ஒரு கலை வடிவமாக கற்பிக்கப்படுகிறது. கலைஞரான ரபி பிஸ்வாஸ், பெண் குடும்ப உறுப்பினர்களால் கற்பிக்கப்படும் பாரம்பரிய அல்பனாக்களைப் பாதுகாக்கவும் பதிவு செய்யவும் உழைத்துள்ளார். மேலும், இப்போது மேற்கு வங்காளத்தில் இக்கலையை கற்றுக்கொடுக்கிறார். ஓவியரும், குயவரும் மற்றும் புகைப்படக்கலைஞருமான தேவி பிரசாத் தனது மண்பாண்டங்களில் அலங்காரக் கூறுகளாக அல்பனா உருவங்களைத் தனது படைப்பில் இணைத்தார்.  
வங்காளதேசத்தில், மொழி தினம் (பாஷா திபாஷ்) போன்ற தேசிய விழாக்களைக் கொண்டாட அல்பனாக்கள் வரையப்படுகின்றன.
# அல்பனா

## இத்னையும் காண்க

- நிறக்கோலம்
- கோலம்
- சௌக் பூரணா
# கலா பவனம்

**கலா பவனம்** ( *Kala Bhavana* )(நுண்கலை நிறுவனம்) என்பது இந்தியாவின் சாந்திநிகேதனில் உள்ள விஸ்வபாரதி பல்கலைக்கழகத்தின் நுண்கலை பீடமாகும். இது 1919 இல் காட்சிக் கலைகளில் கல்வி மற்றும் ஆராய்ச்சிக்கான ஒரு நிறுவனமாக நோபல் பரிசு பெற்ற இரவீந்திரநாத் தாகூரால் நிறுவப்பட்டது.
# கலா பவனம்

## வரலாறு

கலா பவனம் 1919 இல் நிறுவப்பட்டது. கலை வரலாற்றாசிரியர்களால் அதன் சரியான அடித்தளத்தை தீர்மானிக்க முடியவில்லை என்றாலும், இது 2019 இல் அதன் நூற்றாண்டு விழாவைக் கொண்டாடியது. ஆசித் குமார் ஆல்தார் 1911 முதல் 1915 வரை சாந்திநிகேதன் வித்யாலயாவில் கலை ஆசிரியராகவும், 1919 முதல் 1921 வரை கலா பவனத்தின் பொறுப்பாளராகவும் இருந்தார் 1919 இல், இது முதலில் செயல்படத் தொடங்கியபோது, இசை மற்றும் கலைகளைக் கற்பிக்கத் தொடங்கியது. 1933 வாக்கில், இவ்விரண்டும் கலா பவனம் மற்றும் சங்கீத பவனம் என இரண்டு வெவ்வேறு பள்ளிகளாகப் பிரிக்கப்பட்டன.  
1919 இல் நிறுவப்பட்டதும், வங்காளக் கலை இயக்கத்தின் நிறுவனரான அபனிந்திரநாத் தாகூரின் சீடரான பிரபல ஓவியர் நந்தாலால் போஸை இந்த நிறுவனத்தின் முதல் முதல்வராக பணியேற்க வருமாறு தாகூர் அழைத்தார். பிறகாலத்தில் பெனோட் பிகாரி முகர்ஜி மற்றும் இராம்கிங்கர் பைஜ் போன்ற சிறந்த கலைஞர்கள் கல்லூரியுடன் இணைந்தனர். மேலும் காலப்போக்கில் நிறுவனத்திற்கு மட்டுமல்ல, நவீன இந்திய ஓவியத்திற்கும் ஒரு புதிய திசையை வழங்கினர். சாந்திநிகேதனில், கலை மற்றும் கற்பித்தல் பற்றிய இரவீந்திரநாத் தாகூரின் கருத்துக்கள் இவர்களால் நீண்ட காலம் தொடர்ந்தன. மேலும், இருபதாம் நூற்றாண்டு இந்தியாவில் நவீன கலைத் துறையில் சாந்திநிகேதனைத் தனித்தன்மை வாய்ந்த நிலைக்கு உயர்த்தினார்கள்.
# கலா பவனம்

## கண்ணோட்டம்

கல்லூரியில் சிற்பங்கள், ஓவியங்கள் மற்றும் சுவரோவியங்கள் காட்சிப்படுத்தும் *நந்தன்* என்ற கலைக்கூடம் உள்ளது. 1960 களில், பிர்லா குடும்பம் மற்றும் கோயங்கா குடும்பங்கள் இரண்டு பெண்கள் தங்கும் விடுதிகளை அவர்களின் பெயரில் கட்டினர். கலா பவனத்தில் இந்திய மற்றும் தூர கிழக்கத்திய கலைஞர்களின் 17,000 அசல் கலைப் படைப்புகள் உள்ளன. இப்போது இவற்றைப் பாதுகாப்பதற்கும் காட்சிப்படுத்துவதற்கும் வெளிப்புற ஆதரவைத் தேடப்படுகிறது.  
நந்தாலால் போஸ் 1923 இல் முதல் முதல்வரானார். மேலும் பெனோட் பிகாரி முகர்ஜி, இராம்கிங்கர் பைஜ், கே. ஜி. சுப்ரமணியன், தினகர் கௌசிக், ஆர். சிவ குமார், சோம்நாத் ஓர் மற்றும் சோகன் சௌத்ரி உள்ளிட்ட கலைஞர்கள் அவரைத் தொடர்ந்து வந்தனர். சாந்திநிகேதனின் கலை அரங்கில் தங்களை வேறுபடுத்திக் காட்டியவர்களில் கௌரி பஞ்சா, ஜமுனா சென், சங்கோ சௌத்ரி மற்றும் சனத் கர் ஆகியோரும் அடங்குவர்.  
பள்ளி இளங்கலை நுண்கலை பட்டம் மற்றும் முதுகலை நுண்கலை பட்டம், அத்துடன் ஓவியம், சிற்பம், சுவரோவியம் , அச்சு தயாரித்தல், வடிவமைப்பு (துணி / மண்பாண்டங்கள்) மற்றும் கலை வரலாறு ஆகியவற்றில் சான்றிதழ் பட்டங்களை வழங்குகிறது.
# கலா பவனம்

## இந்திய தேசிய இலச்சினை

இந்திய அரசியலமைப்பின் அசல் நகலை அலங்கரிக்கும் பணி நந்தலால் போஸுக்கு வழங்கப்பட்டது, மேலும் அவர் தனது பல மாணவர்களை வேலைக்கு ஈர்த்தார். இப்பணியானது 34 அங்குல எல்லைகளை 300-ஒற்றைப்படை பக்கங்களில் துணைக்கண்டத்தின் வெவ்வேறு வரலாற்று காலங்களின் வடிவங்களுடன் விளக்குவதாகும். இந்த ஆவணம் ஜனவரி 26, 1950 இல் ஏற்றுக்கொள்ளப்பட்டது. அப்போது 21 வயதான தீனாநாத் பார்கவாவுக்கு இந்திய தேசிய இலச்சினையின் வடிவமைப்பை மாற்றியமைக்கும் பணியும் வழங்கப்பட்டது. பியோகர் ராம்மனோகர் சின்கா முன்னுரை மற்றும் வேறு சில பக்கங்களை வரைந்தார்.
# கிராமப்புறப் பெண்கள்

**கிராமப்புற பெண்கள்** ( *Rural women* ) உலகெங்கிலும் உள்ள கிராமப்புற சமூகங்களின் அடிப்படை பகுதியாக கிராமப்புற பெண்கள் உள்ளனர். அவர்கள் கிராமப்புறச் சமுதாயத்தில் ஒரு முக்கிய பங்கை வகிக்கிறார்கள். அவர்கள் கிராமத்தில் பராமரிப்பை வழங்குகிறார்கள். மேலும், வாழ்வாதாரதிற்கான விவசாயம், சிறு வணிகம் மற்றும் பண்ணைக்கு வெளியே வேலை போன்ற பொருளாதார நோக்கங்களிலும் ஈடுபட்டுள்ளனர். உலகின் பெரும்பாலான பகுதிகளில், கிராமப்புறப் பெண்கள் மிகவும் கடினமாக உழைக்கிறார்கள். ஆனால் மிகவும் குறைவாகவே சம்பாதிக்கிறார்கள். உலகெங்கிலும் உள்ள கிராமப்புற வளர்ச்சியில் கிராமப்புறப் பெண்கள் முக்கியப் பங்கு வகிக்கின்றனர் . பொருளாதார அணுகல் மற்றும் வாய்ப்புகள் வழங்கப்படும் போது, உள்கட்டமைப்பு மற்றும் சமூக நல்வாழ்வில் முதலீடு செய்வதன் மூலம் அவர்கள் தங்கள் சமூகங்களை மாற்றுகிறார்கள்.  
ஆண்களுக்கு நிகரான நிலத்தின் உரிமையை அவர்களுக்கு வழங்கப்படாததால் பெண்கள் பெரும்பாலும் பாகுபாடுகளுக்கு ஆளாகிறார்கள். சமமற்ற பாலின பாத்திரங்கள் அல்லது பாகுபாடு காரணமாக அவர்கள் சம்பாதிப்பதில் பெரும்பாலானவை நேரடியாக அவர்களின் கட்டுப்பாட்டில் இருப்பதில்லை.  
கிராமப்புறப் பெண்களுக்கு அதிகாரம் அளிப்பது என்பது, தனிப்பட்ட பெண்கள் மற்றும் குடும்பங்களின் வறுமையைப் போக்க உதவுவது மட்டுமல்லாமல், கல்வி, வேலைவாய்ப்பு மற்றும் கிராமப்புற வளர்ச்சியின் பிற நன்மைகளுக்கான அணுகலை மாற்றியமைக்க முழு சமூகத்தையும் மேம்படுத்துவதற்கும் உதவும். இதை அங்கீகரிப்பதற்காக, சர்வதேச சமூகம் அடிக்கடி சர்வதேச வளர்ச்சி இலக்குகளை அமைக்கிறது. இது கிராமப்புற பெண்களின் வாழ்க்கையில் முதலீடு மற்றும் தாக்கத்தை கண்காணிக்கிறது. மேலும் ஐக்கிய நாடுகள் சபை கிராமப்புற பெண்களின் சர்வதேச தினத்தை கொண்டாட உதவி செய்கிறது.
# கிராமப்புறப் பெண்கள்

## வறுமை

கிராமப்புறப் பெண்கள் குறிப்பாக ஏழைகளாகவும் மிகவும் பின்தங்கிய நிலையிலும் உள்ளனர். கிராமப்புற மற்றும் நகர்ப்புறங்களில் உள்ள பெண்கள் தங்களின் ஆண்களை விட அதிக வறுமை மற்றும் குறைந்த பொருளாதார வாய்ப்புகளை எதிர்கொள்கின்றனர். கடந்த இருபது ஆண்டுகளில் மிகக் கடுமையான வறுமையில் வாழும் கிராமப்புறப் பெண்களின் எண்ணிக்கை சுமார் 50 சதவீதம் உயர்ந்துள்ளது. 2009 உலக ஆய்வு , "பெண்கள் விவசாயம் மற்றும் கிராமப்புற வாழ்வாதாரங்களில் ஊதியம் இல்லாத குடும்ப உழைப்பு, சுதந்திரமான விவசாயிகள் மற்றும் கூலித் தொழிலாளிகள், பெரும்பாலும் நிலம், கடன் மற்றும் பிற உற்பத்திச் சொத்துக்கள் கிடைக்காமல் ஒரு செயலில் பங்கு வகிக்கின்றனர்" என்கிறது. சில நாடுகளில் கலாச்சார மற்றும் சமூக விதிமுறைகள் பெண்கள் வீட்டிற்கு வெளியே வேலை செய்வதைத் தடுக்கின்றன. மற்ற நாடுகளில், குறிப்பாக ஆப்பிரிக்காவில் உள்ள கிராமப்புற சமூகங்களில், பெண்கள் முக்கிய உணவு உற்பத்தியாளர்களாக வேலை செய்கிறார்கள். வீட்டு உணவு மற்றும் வருமான பாதுகாப்பை மேம்படுத்துகிறார்கள். கடுமையான வறுமையில் உள்ள குடும்பங்கள் வீட்டிற்கு உள்ளேயும் வெளியேயும் பெண்களின் வேலையைச் சார்ந்து இருக்கின்றன. இதன் விளைவாக பெண்களுக்கு நீண்ட நாட்கள் மற்றும் கடினமான வேலைகள் வறுமையின் பெண்ணியமயமாக்கல் என்பது நகர்ப்புற மற்றும் கிராமப்புற அமைப்புகளில் பொருந்தக்கூடிய ஒரு கருத்தாகும்.